Legal Document

Category: 121

Text:
46. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.435.221/Ε/1152 της 17-23  Ιουν. 1980  (ΦΕΚ Β΄ 561) Περί των πτυχιακών εξετάσεων μαθητών ιδιωτικών επαγγελματικών σχολών παλαιού τύπου. Έχοντας υπόψη: Α.Τις διατάξεις :1.Του άρθρ. 66 παρ. 1, 2 και 3 του Νόμ. 576/1977 (ΦΕΚ 102/Α΄/77) και 16 παρ. 2 του Νόμ. 817/1978 (ΦΕΚ 170/Α΄/78), που προβλέπουν τη σταδιακή παύση λειτουργίας των μέσων και κατωτέρων ιδιωτικών επαγγελματικών σχολών παλαιού τύπου. 2.Των άρθρ. 65 παρ. 2 και 68 παρ. 1 του Νόμ. 576/77. 3.Των Ν.Δ. 1097/1942 και 2628/1963. 4.Των άρθρ. 49,50,51 και 52 της αριθ. 14978/Α/ 104/1973 (ΦΕΚ 180/Β΄/1973) υπουργικής αποφάσεως  5.Της αριθ. 74991/168 (ΦΕΚ 346 τ.Β΄/68) υπουργικής αποφάσεως. Β.Το γεγονός ότι υπάρχουν μαθητές μονοταξίων ιδιωτικών επαγγελματικών σχολών, που δεν μπόρεσαν ακόμη να πάρουν αποδεικτικό απολύσεως, επειδή έπαψαν να λειτουργούν οι σχολές που φοιτούσαν και φυσικά το ίδιο πρόβλημα θα προκύψει και με τις υπόλοιπες ιδιωτικές σχολές παλαιού τύπου, αποφασίζουμε: 1.Επιτρέπουμε, κατ’ εξαίρεση των κειμένων διατάξεων, μαθητές των Ιδιωτικών Τ.Ε. Σχολών που δεν πήραν αποδεικτικό απολύσεως από τις Σχολές τους να προσέρχονται σε απολυτήριες εξετάσεις ενώπιον ειδικών Κρατικών Εξεταστικών Επιτροπών. 2.Οι μαθητές της ανωτέρω παραγράφου που πήραν προβιβάσιμο βαθμό σε μαθήματα των απολυτηρίων εξετάσεων δεν υποχρεούνται να υποστούν εξετάσεις, για τα ίδια μαθήματα, ενώπιον των Επιτροπών των πτυχιακών εξετάσεων. 3.Η βαθμολογία που θα πάρουν οι ανωτέρω μαθητές στα μαθήματα πτυχιακών εξετάσεων διαμορφώνει και το βαθμό του πτυχίου των κατά τις ισχύουσες διατάξεις. 4.Σε καμμία περίπτωση δεν χορηγείται πτυχίο ισότιμο και ισοδύναμο προς των Δημοσίων Σχολών εάν οι ενδιαφερόμενοι μαθητές δεν πάρουν βαθμό προαγωγής σε όλα τα μαθήματα των απολυτηρίων και πτυχιακών εξετάσεων κατά τα ανωτέρω και σύμφωνα με τις διατάξεις, των αριθ. 74991/1968 Υ.Α. (ΦΕΚ 346/Β΄) και 14978/Α΄/104/12.2.73 (ΦΕΚ 180 τ.Β΄) υπουργικών αποφάσεων. (Μετά τη σελ. 576,246) Σελ.576,247 Τεύχος 755-Σελ.91 Ιδιωτικές Επαγγελματικές Σχολές 32.Ζ.η.44-46